Асен Босев
Бузлуджа

chitanka.info

Бузлуджа, Бузлуджа,

връх легендарен!

Бузлуджа — българска

светла светиня,

слави те моят народ

благодарен,

слави те славната

наша родина!

Твоето име

за изгрев говори,

подвизи дивни

пред нас възкресява.

Гордо зове ни

напред и нагоре,

нашите ясни

мечти окрилява.

В твоите дебри

отеквал е боят,

в който юначен

войвода загина.

После доведе

в усоите твои

дядо Благоев

безстрашна дружина.

Ти приюти ги

в гората си китна —

някога други

бунтовници крила.

И като птица

из нея излитна

родната Партия —

майчица мила.

Бузлуджа, Бузлуджа!

Твоята вис е

заруменяла

в зарите мечтани.

Бузлуджа, Бузлуджа,

в тебе роди се

нашето бъдеще

и радостта ни!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.